Facebook Zero

**Το Facebook Zero **(γνωστό στην Ελλάδα και ως *Facebook 0.* - προφέρεται *Facebook Μηδέν Τελεία*) είναι μια πρωτοβουλία που ανέλαβε η εταιρεία παροχής υπηρεσιών κοινωνικής δικτύωσης Facebook σε συνεργασία με παρόχους υπηρεσιών Διαδικτύου που βασίζονται στην κινητή τηλεφωνία, σύμφωνα με την οποία οι πάροχοι άρουν τις χρεώσεις δεδομένων (bandwidth)(επίσης γνωστή και ως *μηδενική χρέωση*) για την πρόσβαση στο Facebook από τα κινητά τηλέφωνα μέσω μιας απογυμνωμένης έκδοσης απλού κειμένου της mobile ιστοσελίδας (σε αντίθεση με τη συνηθισμένη mobile ιστοσελίδα m.facebook.com που επίσης φορτώνει εικόνες). Η απογυμνωμένα έκδοση είναι διαθέσιμη μόνο μέσω παρόχων που έχουν συνάψει τη συμφωνία με το Facebook. Οι φωτογραφίες δεν φορτώνονται από προεπιλογή. Οι χρήστες μπορούν να επιλέξουν να τις δουν κάνοντας κλικ πάνω τους, αλλά ισχύουν κανονικές χρεώσεις δεδομένων για τη χρήση φωτογραφιών.

## Ιστορία
Τα σχέδια για το Facebook Zero ανακοινώθηκαν για πρώτη φορά στο Mobile World Congress τον Φεβρουάριο του 2010 από τον Chamath Palihapitiya.

Ξεκίνησε επίσημα στις 18 Μαΐου, 2010 σε συνεργασία με 50 παρόχους κινητής τηλεφωνίας σε όλο τον κόσμο.

## Πάροχοι
Αρκετοί πάροχοι προσφέρουν το Facebook Zero:
* : Zain Jordan
* : Telekom Albania; Vodafone Albania
* : Djezzy; Mobilis
* : Unitel S.A.
* : Grameenphone
* : MASCOM
* : MTN Group
* : Freedom Mobile
* : Bonbon; Hrvatski Telekom; MultiPlus Mobile; Simpa; Tomato; Vipnet
* : Movistar
* : Digicel
* : SFR
* : E-Plus
* :  WIND Hellas
* : MagtiCom
* : MTN Group
* : XL Axiata
* : Airtel Kenya
* : iPKO
* : DiGi
*  : Maroc Telecom
* : Ncell
* :Telenor Pakistan;Zong Pakistan 
*  : Jawwal
* : Cable & Wireless Communications
* : Smart
* : Play
* : Vodafone Qatar
*  : Saudi Telecom Company https://m.facebook.com/note.php?note_id=428979882280
* : CellC; Vodacom
* : Digicel
* : Digicel
* : Three
* : Telecel Zimbabwe

## Υποδοχή και επιπτώσεις
Ένα άρθρο από τον Christopher Mims στο *Quartz *το Σεπτέμβριο του 2012, δήλωνε ότι το Facebook Zero έπαιξε πολύ σημαντικό ρόλο στην επέκταση του Facebook στην Αφρική μέσα σε 18 μήνες μετά την κυκλοφορία του Facebook Zero, σημειώνοντας ότι οι χρεώσεις δεδομένων μπορεί να είναι μία σημαντική συνιστώσα του κόστους χρήσης κινητής τηλεφωνίας και η άρση αυτών των χρεώσεων μείωσε ένα σημαντικό αντικίνητρο για τους ανθρώπους στην Αφρική, έτσι ώστε να χρησιμοποιήσουν το Facebook.

Το Facebook Zero πιστώθηκε επίσης ως η έμπνευση για μια παρόμοια πρωτοβουλία που ανέλαβε η Wikipedia με τίτλο Wikipedia Zero.

Το Google Free Zone, μια παρόμοια υπηρεσία που δρομολογήθηκε από την Google το Νοέμβριο του 2012, προβλήθηκε από τους σχολιαστές του Διαδικτύου ως εμπνευσμένο από το Facebook Zero και ως μια πιθανή πρόκληση για αυτό.

Το *Subsecretaría de Telecomunicaciones* της Χιλής έκρινε ότι οι υπηρεσίες *Zero-rating* (μηδενικής χρέωσης) όπως το Wikipedia Zero, το Facebook Zero και το Google Free Zone, που επιδοτούν τη χρήση δεδομένων κινητής τηλεφωνίας, παραβιάζουν τους νόμους για τη δικτυακή ουδετερότητα (net neutrality) και αναγκάστηκαν να τερματίσουν την πρακτική αυτή μέχρι την 1η Ιουνίου του 2014.

Το 2015, ερευνητές που αξιολογούσαν τον τρόπο με τον οποίο το Facebook Zero διαμορφώνει τη χρήση της τεχνολογίας πληροφοριών και επικοινωνιών στον αναπτυσσόμενο κόσμο διαπίστωσε ότι το 11% των Ινδονήσιων που δήλωσαν ότι χρησιμοποίησαν το Facebook είπαν επίσης ότι δεν χρησιμοποιούν το Διαδίκτυο.  Το 65% των Νιγηριανών, το 61% των Ινδονήσιων και το 58% των Ινδών συμφωνούν με τη δήλωση ότι "το Facebook είναι το Διαδίκτυο" σε σύγκριση με μόλις το 5% στις Η.Π.Α.. 

## Δείτε επίσης
* Δωρεάν Βασικά από το Facebook
* Alliance for Affordable Internet
* Facebook για SIM
*Google Free Zone
* Twitter Zero
* Wikipedia Zero

## Παραπομπές


## Εξωτερικοί σύνδεσμοι
* 

Κατηγορία:Δικτυακή ουδετερότητα